— i8o — 
száma körülbelül 52. — Sóskút a legújabb összeírás sze¬ 
rint 235, sósforrás pedig 415 ismeretes Erdély sóterületén, 
ezek sótartalma 2 — 26% között ingadozik. — Ezeken kívül 
vannak sóslápok és posványok és sósivatagok több helyütt. 
A növények között, melyek a sótelepre engednek 
következtetni legnevezetesebbek a Salicornia, Salsola, 
Arenaria, Atriplex, Scirpus, Apium, Artemisia, Aster, 
Chenopodiun stb. sp. 
Jelenleg Deésaknán, Marosujvárt, Parájdon, Tordán 
és Vízaknán müveiteknek nagyobb mérvben a sóbányák. 
Ezen helyek geographia, hegy- és vízrajzi stb. viszonyai 
röviden szintén föl vannak említve. 
Hogy mikor kezdették mivelni az Erdélyi sóbányá¬ 
kat teljes biztossággal, történeti adatok hiányában meg¬ 
mondani nem lehet, annyi azonban egyes kétségbevonhatlan 
maradvány után elvitázhatlan, hogy a rómaiak uralma 
alatt több helyütt ásták már a sót. 
A legelső hiteles adat 1405-ből való, Zsigmond 
király egy törvénycikkéből, melyben a íöldesuraknak 
betiltatik a bányanyitás másoknak eladás végett. Ezen 
kívül igen számos érdekes történeti adat van fölemlítve, 
melyekre azonban egyenként helyszűke miatt nem terjesz- 
kedhetem ki. — 
A mi a sófejtést illeti az vagy régi modorban csáká¬ 
nyokkal réselés utján, vagy pedig nevezetesen 1866-óta 
— lőporral robbantás által történik. 
A szállítás azelőtt Magyarországba a Maroson tör¬ 
tént, nevezetesen Vízakna és Tordáról fuvarozás utján 
vitetet előbb Marospart,- Maros-Solymó- és Miriszlóra, 
jelenleg azonban e helyek háttérbe szorultak a menynyi¬ 
ben majdnem kivétel nélkül Marosujvár fedezi Magyar- 
ország alvidékének sószükségletét. 
A szállítást 1820-ig az állam kezelte, ekkor azonban 
egyes vállalkozóknak adta ki. 1848-49 után pedig ismét 
a kincstár vette át a szállítást, s részint magá kezelte, 
részint magán vállalkozók által kezeltette. 1872-óta pedig 
a vasúti szállítás van általánosan és szakadatlanul alkal¬ 
mazásban. 
Ezek után következnek a füzethez mellékelt táblák 
zatos átnézetek, melyekben az erdélyi sóbányaüzem főbb 
adatai foglalvák és pedig 1861 — 1866-ig az évi áltagok 
az osztrák, az 1867 — 1872-ik évek ellenben a magyar 
kormány időszakára vonatkoznak. Az egyes táblázatok 
főbb eredményei ezek; 
